钦定古今图书集成/明伦汇编/官常典/第794卷 > 刘徽柔
## 钦定古今图书集成/明伦汇编/官常典/第794卷 > 刘徽柔

按《金史》本传：徽柔，字君美，大兴安次人。天眷三年，擢
进士第。初为真定栾城主簿，转开远军节度掌书记，
还洪洞令。徽柔明敏善听断，县人杨远者，投牒于县，
以为夜雨屋坏，压其侄死，号诉哀切。徽柔熟视而笑
曰：“‘汝利侄财而杀之，乃诬雨耶’？叱付狱，其人立伏曰：
‘公神明也，不敢延死’。遂寘于法。秩满，县人遮恋不得
去者弥日，为立生祠，刻石颂德。”正隆二年，入为大理
评事，迁司直。大定二年，同知河东南路转运使事，以
廉第一，改知平定军，入为大理少卿。七年，知磁州，改
同知南京留守事。十月，迁中都路转运使，卒官。